Penaia Ganilau
<s>Ratu Sir Penaia Kanatabatu Ganilau,  (Taveuni, 28. srpnja 1918. – Washington, D.C., 15. prosinca 1993.) bio je britanski kolonijalni administrator i fidžijski političar, koji je služio kao posljednji generalni guverner Fidžija, a nakon toga i kao prvi predsjednik Fidžija.</s>

<s>Školovan u Oxfordu, Ganilau se u politiku uključio tokom 60-ih godina te je obavljao različite funkcije, uključujući i ministarske, prije nego je 1983. godine imenovan za generalnog guvernera.</s><s>Kao predstavnik Kraljice u tadašnjem dominionu, Ganilau je vodio državu sukladno ograničenim izvršnim ovlastima koje je imao.</s><s>Usred krize koja je nastala nakon dva vojna udara 1987. godine, Ganilau je pokušao poništiti učinke pučeva, ali bez uspjeha.</s><s>U konačnici je, svjestan situacije, pisao Kraljici povodom proglašenja Republike, što je za posljedicu imalo britansko priznanje samog čina proglašenja.</s>

<s>Nakon konsolidacije privremene vlasti, Ganilau je u prosincu imenovan prvim predsjednikom Fidžija.</s><s>Iako je formalno ostao na čelu države do svoje smrti, Ganilau je bio lošeg zdravlja (leukemija) te je već 1992. godine većinu svojih dužnosti prenio na potpredsjednika Maru.</s><s>Preminuo je 1993. godine u Washingtonu, gdje se nalazio zbog liječenja; naslijedio ga je dotadašnji potpredsjednik, Mara.</s>

<s>Literatura</s>

<s>Fidžijski političari
Predsjednici Fidžija</s>

